Steven Tiw Tee Siang

Steven Tiw Tee Siang (; lahir 26 November 1993) merupakan seorang ahli politik Malaysia yang telah berkhidmat sebagai Ahli Dewan Undangan Negeri Perak (ADUN) bagi Tronoh sejak November 2022. Beliau merupakan ahli Parti Tindakan Demokratik (DAP), sebuah parti komponen dalam Pakatan Harapan (PH). Beliau juga telah berkhidmat sebagai Setiausaha Antarabangsa Pemuda DAP sejak November 2024. Beliau pernah menjadi Ahli Majlis Bandaraya Ipoh (MBI), Setiausaha Politik kepada ahli Parlimen (MP) bagi Ipoh Timor Wong Kah Woh, Setiausaha Pemuda dan Penolong Setiausaha Pengelola Pemuda DAP Perak. Beliau kini merupakan ADUN Perak termuda pada usia  dan juga calon termuda dalam Pilihan raya negeri Perak 2022.

 Ahli Dewan Undangan Negeri Perak (sejak 2022) 
Dalam Pilihan Raya Negeri Perak 2022, Tiw membuat penampilan sulungnya dalam pilihan raya selepas dicalonkan oleh PH untuk bertanding di kerusi negeri Tronoh. Tiw memenangi kerusi tersebut dan telah dipilih sebagai Ahli Dewan Undangan Negeri (ADUN) Tronoh selepas menewaskan Sin Koon Yen dari Perikatan Nasional (PN), Leong Chee Wai dari Barisan Nasional (BN), Bryan Yong Wu Sean dari Parti Bangsa Malaysia (PBM), yang juga anak kepada penyandang ADUN Tronoh Paul Yong Choo Kiong, Roslan Ismail dari Parti Pejuang Tanah Air (PEJUANG) dan calon bebas Meor Shahimudin Hashim dengan majoriti sebanyak 11,372 undi.

 Kehidupan peribadi 
Pada 20 Oktober 2023, Tiw telah melamar teman wanitanya, Ashley Shum, yang telah dikenalinya selama dua tahun. Shum menerima lamaran tersebut dan mereka telah bertunang. Pada 12 Disember 2023, pasangan itu telah melangsungkan perkahwinan.

 Keputusan pilihan raya 
+ Dewan Undangan Negeri PerakTahunKawasan pilihan rayaCalonUndiPeratusLawanUndiPeratusUndi sahMajoritiHasil2022N33 Tronoh  (DAP)15,60263.35% Sin Koon Yen (GERAKAN)4,230 17.17%24,63011,37264.61% Leong Chee Wai (MCA)3,35113.61% Bryan Yong Wu Sean (PBM)7102.88%  Roslan Ismail (PEJUANG)4781.94% Meor Shahimudin Hashim (BEBAS)2591.05%

 Rujukan 

Kategori:Orang hidup
Kategori:Kelahiran 1993
Kategori:Ahli politik Malaysia
Kategori:Ahli politik Malaysia berketurunan Cina
Kategori:Anggota Parti Tindakan Demokratik
Kategori:Ahli Dewan Negeri Perak ke-15